ไทยพาณิชย์แต่งตั้ง 2 ผู้บริหารใหม่เสริมทัพ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

ธนาคารไทยพาณิชย์ แต่งตั้งผู้บริหารใหม่ 2 ตำแหน่ง ได้แก่ นายจิม วี มัวร์ ดำรงตำแหน่ง ผู้ช่วยผู้จัดการใหญ่ CIO, Business Alignment พัฒนางานด้านเทคโนโลยีสารสนเทศ และนายสมิทธ์ พนมยงค์ ดำรงตำแหน่งผู้ช่วยผู้จัดการใหญ่ Head of Corporate Strategy พัฒนางานด้านกลยุทธ์องค์กรเพื่อเสริมทัพองค์กรให้แข็งแกร่ง 
จิม วี มัวร์ ผู้ช่วยผู้จัดการใหญ่ CIO, Business Alignment มีประสบการณ์ด้านเทคโนโลยีสารสนเทศมากว่า 20 ปี ทั้งด้านการบริหารและจัดการโปรแกรม และการวางกลยุทธ์ทางด้านเทคโนโลยีให้กับสถาบันการเงินและธุรกิจการสื่อสารชั้นนำ ก่อนมาร่วมงานกับธนาคารไทยพาณิชย์ เคยบริหารงานที่ Fidelity Information Services,Inc. โดยรับผิดชอบดูแลงานในเขตภูมิภาคอาเซียน ได้แก่ ฟิลิปปินส์ ญี่ปุ่น และไทย 
สำหรับนายสมิทธ์ พนมยงค์ มีประสบการณ์การทำงานในแวดวงการเงินทั้งในและต่างประเทศมากว่า 15 ปี ก่อนมาร่วมงานกับธนาคารไทยพาณิชย์ เคยบริหารงานด้านการซื้อขายเครดิตภาคพื้นเอเชียแปซิฟิก ซิตี้กรุ๊ป ที่สำนักงานประเทศฮ่องกงและงานบริหารความสัมพันธ์ลูกค้าธนาคาร ณ สำนักงานประเทศไทย ตามลำดับ